Niyskorzyj łodbydzie sie srogi fajrowani ze muzykom na letnij mapie Ślonska – Festiwal Tauron Nowa Muzyka 2012.
Ajntryty sprawione, łojce, kierzy majom ptoka na punkcie tyj muzyki medytujom jak to złonaczyć coby sie wyszumieć a i tyż mieć na łoku swoji bajtle. I my gospodorze postawili sie i ło tym pomyśleli i do kupy z bytomskim Przedszkolym Niypublicznym TIKA zapraszomy tych nojmyjszych na Junior Art Festiwal 2012.
Toż bez dwa dni we piontek i sobota bajtle bydom mieć mocka uciechy, kiej przidom tukyj z łojcami miyndzy 17.00 a 22:00. Czekomy na nich w takim ekstra celcie, kaj bydom warsztaty ze filmu i tyjatru. Bydzie tyż szło sie podziwać na łażyni po linach a potym samymu łoboczyć jak taki coś wyłazi abo i tyż złonaczyć przestrzynno mapa Ślonska.
To ino pora ze mocki uciech, jaki TIKA łobmyśliła se na ty dwa dni.
Niy rzodko robiymy taki fajrowani dlo bajtli bo chcymy coby łostawiły tyn zasmolony telewizor i łoboczyły co inkszego idzie robić. – godo Anna Stajno, gospodorz TIKI. – Zaprosilimy na Junior Art Festiwal mocka naszych przocieli, kierzy pomogom nom gryfnie zagospodarować tym nojmyjszym czas.
Łojce niy bydom mieć strachu. To już trzeci roz łorganizujymy tak bajtlom czos. Kożdy roz łojce mieli do nos zaufani a bajtle były rade z tego co my śnimi wyprowiali. Każdo frelka i karlus dostowo taki ekstra łoznaczyni i je ino tam kaj łostanie przydzielone. Łojce ino muszom mieć cołki czos mobilniok przy sia, coby piastunki mogły szczyrknyć jak by co. A coby sie im nic niy dzioło je do tego porunostu wachtyrzy.
Toż pokozujymy niykiere ze uciech na Junior Art Festival 2012:
WARSZTATY ZE FILMU – 25 sierpnia (we sobota) łod 17.00 do 21.00
Wto byłby rod se siednyć na stołku łod Pana Reżysera? No dyć przeca, że kożdy! A bajtle, kiere sie tukyj pokożom, bydom mogły se siednyć.
Zapraszomy tych nojmyjszych na warsztaty filmowe, łorganizowane przez agencja MUNA PR, kaj bajtle podziwajom sie jak złonaczyć film.
TIKOWE WARSZTATY TWÓRCZEGO DZIAŁANIO – 24 i 25 siyrpnia (piontek i sobota) łod 17.00 do 22.00
Warsztaty na kierych bajtle upletom srogo mapa Ślonska zrychtowało Przedszkole Niepubliczne TIKA dzieci. Bez cołki czos fajrowania Ci nojmyjsi bydom robić przypinki i malować wonglym. A skisz tego, że TIKA mo rod ucieszne gymbulki bajtli, zaprosi tyż jich na ji malowani.
WARSZTATY MAŁEGO CHACHORA – 24 sierpnia (piontek) łod 18.00 do 22.00
Suchy lód, roztoliczne miyszadła i dym niy z tego świata, kiery drabko ciśnie z probówki… Eksperymynty chymiczne zawdy cieszom sie wielkim zainteresowaniym. Niy u bajtli!
Zapraszomy nojmłodszych na łorganizowane przez KOMBINATORY warsztaty Małego Chemika, na kierych bajtle bydom łodkrywać świat.
WARSZTATY ZE BAŃKAMI - 24 sierpnia (piontek) łod 17.00 – 20.00
Wielki bańki z roztomajtymi barwami, blyskajonce sie w promiyniach klary. Kożdy mo to rod!. A dyć przeca kożdy se może tako bańka sprawić. Łoboczom to bajtle zaproszone przez Helen Doron na warsztaty robiynia baniek ze mydła. Zapraszomy tych blank bajtli i tych srogich bajtli tyż. Ja, godom ło Wos :)
WARSZTATY MAlUTKIGO LALKARZA – 24 i 25 sierpnia (piontek i sobota) łod 17.00 do 22.00:
Wto nojlepij wiy, ło czym rozprowiajom se we wieczór graczki? Dyć ZoJa Zabawki – gyszeft z graczkami ze duszom. Łod niydowna ZoJa to tyż marka ryncznie szytych pup.
Dlo nojmyjszych ZoJa zrychtowała warsztaty Małego Lalkarza na kierych bajtle same włosnymi rynkami złonaczom kukiełki i mało bina. A na koniec zaproszom wszyjskich na przedstwaiyni.
WARSZTATY SLACKLINING - 25 sierpnia (sobota) łod 17.00 – 20.00:
Slacklining to je sport ekstremalny. Polego na chodzyniu i robiyniu yntek w lufcie na taki giyntkij taśmie. A żodnego niy bydzie potym czekoł lazaret? No przeca, że niy, ino bydzie musioł wszyjsko robić pod łokiem Andrzeja Stolarskiego, instruktora i chopa, kiery sie na tym fest zno.
WARSZTATY TAPE ART - 25 sierpnia (sobota) łod 18.00 do 22.00:
Stowarzyszyni Kuklok pokoże nojmłodszym sztuka rzeźbiynio z taśmy klejoncej. Ci, kierzy pokożom sie na tych warsztatach zrobiom coś gryfnego a i tyż Kuklok złonaczy pokazowo rzeźba.
Dejcie Pozór!: Na żodne z zajyńć niy trzeja sie wcześnij zgłoszać. Coby sie na nie załapać potrzeja przijść ze swojom pociechom do strefy KIDS podczas TNM 2012.
TAURON NOWA MUZYKA 2012 23-26.08.2012 | Katowice
Ajntryty na Tauron Nowa Muzyka 2012:
4 Dniowe Ajntryty - ino tela wiela było łobmyślone - JUŻ NI MA!
Cyna: 150 PLN
3 Dniowe Ajntryty - ino tela wiela było łobmyślone - Czwortek (23.08), Piontek (24.08) i Sobota (25.08):
Cyna: 170 pln
2 Dniowe Ajntryty Piontek (24.08) i Sobota (25.08):
Cyna: 140 pln150 PLN / w dniu 170 PLN
1 Dniowe Ajntryty na som Piontek (24.08) abo Sobota (25.08):
Piontek (24.08): 110 PLN / w dniu 130 PLN
Sobota (25.08): 90 PLN / w dniu 110 PLN
Ajntryty na Koncert Łotwarcio:
Cyna: 60 PLN
Ajntryty na Koncert Zawarcio:
Cyna: 60 PLN (ino tela wiela było łobmyślone)
Plac z Celtoma - łosobne ajntryty w cynach:
4 dni - 40 pln (23, 24, 25, 26 siyrpnia)
3 dni - 40 pln (23, 24, 25 siyrpnia)
2 dni - 30 pln (24, 25 siyrpnia)
pobyt 1 dniowy - 20 pln (ajntryty ino na miyjscu we kasach)
Idzie se sprawić na:
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn lit_Latn szl_Latn lit_Latn szl_Latn pol_Latn szl_Latn pol_Latn pol_Latn pol_Latn lit_Latn pol_Latn szl_Latn szl_Latn pol_Latn pol_Latn pol_Latn szl_Latn szl_Latn